ORDIN Nr. 1281/1121 din 16 decembrie 2005

privind stabilirea modalităţilor de identificare a containerelor pentru diferite tipuri de materiale în scopul aplicării colectării selective

EMITENT: MINISTERUL MEDIULUI ŞI GOSPODĂRIRII APELOR

 Nr. 1.281 din 16 decembrie 2005

 MINISTERUL ADMINISTRAŢIEI ŞI INTERNELOR

 Nr. 1.121 din 5 ianuarie 2006

PUBLICAT ÎN: MONITORUL OFICIAL NR. 51 din 19 ianuarie 2006

 În baza prevederilor art. 19 alin. (3) din Hotărârea Guvernului nr. 621/2005 privind gestionarea ambalajelor şi a deşeurilor de ambalaje,

 în temeiul art. 5 alin. (8) din Hotărârea Guvernului nr. 408/2004 privind organizarea şi funcţionarea Ministerului Mediului şi Gospodăririi Apelor, cu modificările şi completările ulterioare,

 în temeiul Ordonanţei de urgenţă Guvernului nr. 63/2003 privind organizarea şi funcţionarea Ministerului Administraţiei şi Internelor, aprobată cu modificări şi completări prin Legea nr. 604/2003, cu modificările şi completările ulterioare,

 ministrul mediului şi gospodăririi apelor şi ministrul administraţiei şi internelor emit prezentul ordin.

 ART. 1

 Pentru aplicarea unitară la nivel naţional a colectării selective, containerele şi recipientele folosite în cadrul serviciilor publice de salubrizare pentru colectarea separată a diferitelor tipuri de materiale se inscripţionează cu denumirea materialului/materialelor pentru care sunt destinate şi sunt:

 a) fabricate în culoarea prevăzută în anexă pentru respectivul tip de material; sau

 b) marcate în culoarea prevăzută în anexă pentru respectivul tip de material, prin vopsire, prin aplicare de folie adezivă sau prin alt procedeu similar, pe minimum 20% din suprafaţa totală vizibilă.

 ART. 2

 Inscripţionarea şi aplicarea marcajului colorat trebuie să fie durabile şi vizibile, astfel încât să se asigure identificarea destinaţiei containerelor şi recipientelor de colectare selectivă.

 ART. 3

 Prevederile prezentului ordin se aplică şi în cazul containerelor din spaţiile special amenajate de către autorităţile administraţiei publice locale, destinate colectării separate a diferitelor tipuri de materiale conţinute în deşeurile de ambalaje.

 ART. 4

 Anexa face parte integrantă din prezentul ordin.

 ART. 5

 Prezentul ordin se publică în Monitorul Oficial al României, Partea I.

 Ministrul mediului şi gospodăririi apelor,

 Sulfina Barbu

 Ministrul administraţiei şi internelor,

 Vasile Blaga

 ANEXA 1

 CULORILE

pentru identificarea containerelor şi recipientelor destinate colectării separate a diferitelor tipuri de materiale conţinute în deşeurile municipale şi asimilabile celor municipale

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \Tipul de Deşeuri Deşeuri Hârtie/ Sticlă Metal Deşeuri

 \deşeu nerecuperabile/ compostabile/ carton albă/ şi periculoase

 \ nereciclabile biodegradabile colorată plastic

Culoare\

\_\_\_\_\_\_\_\_\_\\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Negru/gri Maro Albastru Alb/verde Galben Roşu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ---------------